**Parlamentarna Skupština OEBS-a**

**Saopštenje za javnost**

**Komitet za bezbednost diskutuje o većoj ulozi OEBS-a u severnoj Africi**

*Bezbednost hrane i transparentnost OEBS-a takođe na dnevnom redu komiteta*

Kopenhagen, 28. jun 2011.- Organizacija za evropsku bezbednost i saradnju bi trebalo da pruži pomoć u oblasti demokratije i ljudskih prava ukoliko je zemlje severne Afrike budu tražile, navodi se u predlogu rezolucije koju je PS OEBS-a objavila danas.

,,Sa brzim promenama koje vidimo kod naših partnera Tunisa i Egipta i na drugim mestima, došlo je vreme da se OEBS uključi i ponudi svoje veliko iskustvo zemljama koje traže pomoć u izgrađivanju demokratskih institucija,” izjavio je Tonino Picula (Hrvatska) izvestilac komiteta za politička pitanja i autor rezolucije.

Komitet Parlamentarne Skupštine za politička pitanja i bezbednost razmatraće rezoluciju na godišnjem zasedanju Skupštine u Beogradu koje počinje 6. jula. Tema zasedanja je „Jačanje efektnosti i efikasnosti OEBS-a – Novi početak nakon Samita u Astani“.

Razmatraće se uključivanje rezolucije u Beogradsku Deklaraciju Skupštine, čija je namena utvrđivanje politike OEBS-a kao i izgradnja nacionalnih zakonodavstava. Poslanici 55 zemalja članica OEBS-a glasaće u Beogradu o rezoluciji i Deklaraciji.

**Efektivniji OEBS putem međunarodne saradnje**

Nacrt rezolucije komiteta poziva na jačanje saradnje sa Ujedinjenim Nacijama, Evropskom Unijom i drugima. Rezolucija posebno ističe bezbednost hrane kao ,,novi veliki izazov” koji zaslužuje da bude tertiran sa prioritetom u OEBS-u.

,,Ova rezolucija bi trebalo da bude podsticaj na akciju u svim našim parlamentima,” rekao je predsedavajući komiteta, Karl-Georg Velman (Nemačka). ,,Imajući u vidu cene hrane koje primoravaju milione ljudi na siromaštvo, naše zemlje moraju delovati kako bi ograničile poljoprivredne cene i uložile novac u ruralni razvoj koji balansira potražnju hrane i potrošnju energije.”

**Efikasniji OEBS putem transparentnosti i odgovornosti**

Da bi se obezbedila veća transparentnost i odgovornost, OEBS-ovo telo za donošenje odluka, Stalno veće, trebalo bi da dozvoli javnosti i medijima da prisustvuje sastancima, napominje se u rezoluciji.

,,Živimo u svetu koji zahteva vidljivije primere multilateralne diplomatije u akciji,” izjavio je gospodin Picula. ,,Sastanci OEBS-a moraju biti otvoreni za javnost kako bi se podigao profil ovog važnog rada.”

Rezolucija takođe savetuje modifikaciju pravila o konsenzusu donošenja odluka u OEBS-u, barem za odluke vezane za osoblje, budžet i administraciju. Rezolucija ohrabruje unajmljivanje nezavisnih profesionalnih revizora izvan OEBS-a kao i dostupnost računske kontrole PS.

Godišnje zasedanje Skupštine u Beogradu, uključujući debate komiteta i glasanje, otvoreni su za medije i javnost. Zasedanje će trajati od 6. do 10. jula. Za više informacija o Godišnjem zasedanju, kliknuti [ovde](http://www.oscepa.org/index.php?option=com_content&view=article&id=1006:twentieth-annual-session-belgrade-2011&catid=36:annual-sessions&Itemid=64).

Parlamentarnu Skupštinu OEBS-a čine 320 poslanika iz 55 zemalja iz Evrope, centralne Azije i severne Amerike. Skupština obezbeđuje forum za parlamentarnu diplomatiju, nadgleda izbore i ojačava međunarodnu saradnju s ciljem održavanja posvećenosti političkim, bezbednosnim i ekonomskim pitanjima, kao i pitanjima zaštite životne sredine i poštovanja ljudskih prava.

Kontakt za medije:

Nil Sajmon

Direktor Komunikacija, PS OEBS

[neil@oscepa.dk](mailto:neil@oscepa.dk)

+45 60 10 83 80